AFRIKAANSE OPSOMMING: Sedert die reeks se publikasie in 2011 het die Deadlands boeke toenemende kritiese aandag geniet te danke aan die reeks se relevansie tot die kontemporêre Suid-Afrikaanse samelewing. Die reeks demonstreer die relevansie van zombies in die lees van die hedendaagse Suid-Afrika in plaaslike literatuur. Soos die meeste Suid-Afrikaanse literatuur worstel Deadlands en ander wetenskapfiksie novelles met die nagedagtenis van Apartheid en hoe die jeug hierdie onderwerp en die emosies daaraan gekoppel, benader. Soos Sarah Nuttall opgemerk het oor jong Suid-Afrikaners in die eerste dekade van die nuwe millennium, het 'n groot aantal van die Suid-Afrikaanse jeug (wie nou soms 'Born Frees' genoem word as hulle in of na 1994 gebore is) Apartheid verstaan as 'n geskiedenis wat nog nie werklik aan hulle behoort nie. Ironies genoeg inkorporeer die jeug van vandag die ikone van die stryd teen Apartheid in hul alledaagse kleredrag, musiek en ander fasette van populêre kultuur as 'n manier om sin te maak van hierdie geskiedenis. Alhoewel die uitdagings wat die jeug vandag in die gesig staar nie dieselfde is as die van die vorige generasie nie, is die twee aan mekaar verwant deur die verskillende politieke toestande wat Apartheid en die nuwe bedeling karaktiseer. Vir die jeug van die post-apartheid era wat onder 'n demokratiese gekose regering leef, blyk dit nou dat die regering verskriklik min gedoen het om die lewens van alle Suid-Afrikaners te verbeter. Die media en die sosiale media skep die beeld van 'n korrupte regering wat verkies om hul eie welvaart te verbeter instede van die welwaart van Suid-Afrikaanse burgers. Vir die Franse sosioloog Jean Baudrillard en die Kanadese geleerde en kritikus, Henry Giroux, is hierdie gebruik - wat Giroux beskou as 'zombie-politiek' - simptomaties van die moderne kapitalistiese stelsel wat sosiale verval aanhang, terwyl dit die idee van gesonde demokrasie ondermyn. In hierdie wereldbeskouing is rykdom en welvaart gekoppel aan politieke gewin en word dit gemeet aan die aantal uiterlike simbole daarvan, instede daarvan om liewer demokratiese beginsels uit te leef en te versterk. Verder maak die praktisyns van 'zombie- politiek' gebruik van hierdie uiterlike simbole om die stemgeregtigdes te manipuleer. Die Deadlands-reeks boeke is 'n parodie van hierdie proses en dit wys dat sulke praktyke tevergeefs is en dat die Apartheid nalatenskap, spesifiek met verwysing tot die hedendaagse politiese en ekonomiese diskoers, onderhewig is aan verval met verloop van tyd. Terwyl hierdie parodieë wel uit die oogpunt van twee wit Suid-Afrikaanse vroue geskryf word, is Death of a Saint (die tweede boek in die reeks) 'n formatiewe vertelling oor die vasstel van 'whiteness' in Suid-Afrika deur die heruitbeelding van die Groot Trek in 'n toekomstige Suid-Afrika na 'n ontsaglike ramp waar meeste van die land deur zombies oorgeneem is. Die tweede roman in die reeks herskryf hierdie vertelling op so 'n wyse dat dit suggereer dat hierdie migrasie en konflik 'n middel is tot vooruitgang. Vir die pleitbesorgers kan die inligting wat hulle ontdek aan die einde van Death of a Saint, gebruik word ten einde die hierargiese struktuur wat in Kaapstad se ingeslote grondgebied bestaan, te verander, maar in stede daarvan word hulle gevange geneem en as slawe gebruik vir die ryk heersers wie wins maak uit die bestaan van zombies en die kapitalistiese stelsel wat deurgaans in Army of the Lost verwys na sy eie oorsprong in Noord-Afrika. Hierdie reeks stel op humoristiese wyse voor dat Suid-Afrika te midde van 'zombie-politiek' is en dat die burgers verantwoordelik is om die vreedsame naasbestaan met die 'Other' te verseker, wat vergestalt word deur die zombie.